Imtella' Jannar 26, 2021 Raġel ta' 36 sena mill-Mali weġġa' gravi wara li ttajjar minn vettura f'Birkirkara. Il-Pulizija qalet li kienet infurmata bl-inċident fi Triq Fleur De Lys għall-ħabta tat-8.30am. Il-Pulizija marret fuq il-post u mill-ewwel stħarriġ li sar irriżulta li r-raġel safa' milqut minn vettura ta' tip Mazda Demio misjuqa minn tfajla ta' 21 sena li tgħix Ħaż-Żebbuġ. Huwa ttieħed l-isptar Mater Dei b'ambulanza. L-investigazzjonijiet dwar dan l-inċident għadhom għaddejjin.